***ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι***  *27 – 11 – 2019*

***ΑΜΑΡΟΥΣΙΟΥ Αρ. Πρ.:*** *8*

***Ταχ. Δ/νση:*** *Μαραθωνοδρόμου 54*

***Τ. Κ.*** *15124 Μαρούσι*

***Τηλ.:*** *2108020788* ***Fax:****2108020788*

***Πληροφ.: Φ. Καββαδία 6932628101***

***Email:syll2grafeio@gmail.com***

***Δικτυακός τόπος: http//:*** [***www.syllogosekpaideutikonpeamarousiou.gr***](http://www.syllogosekpaideutikonpeamarousiou.gr)

***ΠΡΟΣ***

***ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ***

***Δ.Ο.Ε.***

***Συλλόγους Εκπ/κών Π. Ε. της χώρας***

***Συμμετοχή σε αγωνιστικές κινητοποιήσεις***

**Συμμετέχουμε στην κινητοποίηση στο Υπουργείο Παιδείας, Παρασκευή 29 Νοέμβρη, 13.30**

Συναδέλφισσες - συνάδελφοι ,

Σας ενημερώνουμε ότι το Δ.Σ. του Συλλόγου μας καλεί τους συναδέλφους στο συλλαλητήριο που πραγματοποιείται **την Παρασκευή 29 Νοεμβρίου**, στο Υπουργείο Παιδείας, στις 13.30, για όλα τα ανοιχτά ζητήματα της εκπαίδευσης.

**Συμμετοχή στο συλλαλητήριο των συνταξιουχικών οργανώσεων Σάββατο 30 Νοέμβρη, Προπύλαια, 10.30 π.μ.**

Συναδέλφισσες - συνάδελφοι ,

Η επίθεση στα ασφαλιστικά μας δικαιώματα δεν είναι κάτι καινούριο, τη βιώνουμε εδώ και 10 τουλάχιστον χρόνια ( νόμοι Λοβέρδου-Κουτρουμάνη, νόμος Κοτρούγκαλου κ.λ.π.). Η νέα κυβέρνηση όμως κλιμακώνει και πάλι την επίθεση απέναντι στους ασφαλισμένους και τον ελληνικό λαό.

**Απέναντι** σε αυτήν τη νέα επίθεση στα ασφαλιστικά μας δικαιώματα δηλώνουμε την κάθετη αντίθεσή μας στην ιδιωτικοποίηση  της  επικουρικής ασφάλισης η οποία σχεδιάζεται να παραδοθεί στις  ιδιωτικές ασφαλιστικές  εταιρείες.

**Απέναντι** στη λογική των «ατομικών κουμπαράδων» και την προώθηση του  βάρβαρου   ανταποδοτικού   συστήματος  στην  κοινωνική ασφάλιση δεν έχουμε καμία αυταπάτη: **Η  κοινωνική ασφάλιση  ή θα στηρίζεται στο αναδιανεμητικό σύστημα  με την εγγύηση  του κράτους  ή θα καταργηθεί.**

**Δεν θα επιτρέψουμε** να καταργηθεί η κοινωνική ασφάλιση και να χαθούν οι κόποι μιας ζωής για να εξυπηρετηθούν τα συμφέροντα των ιδιωτικών ασφαλιστικών εταιριών, του κράτους και της εργοδοσίας.

**Απαιτούμε:**

* Αυξήσεις στις συντάξεις. Επαναφορά της 13ης σύνταξης.
* Άμεση αποκατάσταση των απωλειών της προηγούμενης δεκαετίας.
* Κατάργηση των αντιασφαλιστικών νόμων και του νόμου Κατρούγκαλου.
* Έκτακτες κρατικές επιχορηγήσεις για τα ταμεία – πίσω τα κλεμμένα.
* Θεμελίωση του συνταξιοδοτικού δικαιώματος στα 25 χρόνια υπηρεσίας για όλους.
* Πλήρης σύνταξη στα 30 χρόνια εργασίας και 60 έτη ηλικίας.

**Όλοι στο συλλαλητήριο των συνταξιουχικών οργανώσεων**

**Σάββατο 30 Νοέμβρη, Προπύλαια, 10.30 π.μ.**

